Diari Oficial de la Generalitat Valenciana


Sumari del DOGV 3649, del 21-12-1999 (1999/10165)

ORDRE de 8 de novembre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària Número 3 de Manises.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10632


Data del document
:   08-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * Manises
    * ensenyament secundari
    * ensenyament públic
    * centre d'ensenyament

ORDRE de 8 de novembre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària Número 3 de Manises. [1999/M10235]
  
El Decret 145/1999, de 17 de setembre, del Govern Valencià, publicat en el Diari Oficial de la Generalitat Valenciana de 30 de setembre, pel qual es crea l'Institut d'Educació Secundària Número 3 de Manises, va autoritzar la Conselleria de Cultura, Educació i Ciència per a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre i adoptar les mesures necessàries perquè puga desenrotllar la seua activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària Número 3 de Manises, codi 35879062, iniciarà les seues activitats en el curs acadèmic 1999/2000.
  
2. En el citat curs, admetrà matrícula d'Educació Secundària Obligatòria.
  
3. El centre impartirà els programes d'educació bilingüe següents: el Programa d'Incorporació Progressiva (PIP) i el Programa d'Ensenyament en Valencià (PEV).
  
Segon
  
El director territorial de Cultura i Educació de València nomenarà l'equip directiu del centre, conformement a allò establit en l'article 14. 3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8 de setembre).
  
Tercer¡
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessari. A estos efectes la Direcció Territorial de Cultura Educació de València, efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
Quint
  
1. Es desglossen de l'Institut d'Educació Secundària Rodrigo Botet, codi 47082752, a l'Institut d'Educació Secundària Número 3, codi 10521862, els llocs de les especialitats següents:
  
- Filosofia 1
  
- Llatí 1
  
- Llengua Castellana i Literatura 2
  
- Geografia i Història 2
  
- Matemàtiques 2
  
- Biologia-Geologia 1
  
- Física i Química 1
  
- Llengua i Literatura Valenciana 2
  
- Educació Física 1
  
- Anglés 1
  
2. Es desglossen de l'Institut d'Educació Secundària Pere Boïl, codi 87088257, a l'Institut d'Educació Secundària Núm. 3, codi 45970390, els llocs de les especialitats següents:
  
- Biologia-Geologia 1
  
- Anglés 1
  
3. Els llocs de treball no coberts per personal procedent dels centres objecte de desglossament es cobriran pel procediment habitual.
  
4. La Direcció General de Personal realitzarà els tràmits administratius oportuns per a la redistribució del professorat que prestava servicis de forma definitiva en el centre d'origen.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a la aplicació i desenrotllament del que es disposa en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 8 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS